
Helo Eleri Fowler ydw a hoffwn eich croeso i’r cyfarfod heno. Yn dilyn ein harolwg Estyn mae’r ysgol wedi derbyn nifer o bwyntiau cadarnhaol sydd yn adlewyrchu ymdrechion gwych ein staff, disgyblion a’n gymuned ehangach. Hoffwn ddiolch i bawb am eich cefnogaeth barhaol drwy’r broses. Ein blaenoriaeth nawr i wella safonau’r ysgol fydd i fynd i’r afael ag argymhellion Estyn. Trwy’r cyflwyniad yma byddaf yn esbonio sut y rydym yn cynllunio er mwyn cyrraedd ein gweledigaeth i wella ein dealltwriaeth a datblygu dilyniant o ddulliau a strategaethau asesu ar gyfer dysgu ar draws yr ysgol.
  Yn dilyn fy e-bost danfonais i bawb rwy’n gobeithio bod gennych ddealltwriaeth well o gefndir asesu ar gyfer dysgu. Blaenoriaeth yr ysgol fydd datblygu dulliau a strategaethau asesu ar gyfer dysgu a fydd yn codi safonau ac fel canlyniad,  mi fydd pob aelod o staff, disgybl o bob cefndir, oedran a gallu ar gymuned ehangach yn elwa.  Yn ychwanegol, bydd y cwricwlwm newydd yn rhoi blaenoriaeth i asesu ffurfiannol sef asesu ar gyfer dysgu yn y broses o addysgu a dysgu (Donaldson, 2015).
 Yn ôl llywodraeth Cymru mae asesu ar gyfer dysgu yn codi perfformiad disgyblion, helpu disgyblion i fod yn rhan o’i broses dysgu ac yn eu helpu datblygu a throsglwyddo sgiliau i nifer o gyd-destunau yn ei fywydau (APADGOS, 2010a). Yn ôl ystadegau Estyn (2011, t. 7) llwyddodd 43% o ddisgyblion mewn ysgol codi mwy na ddau lefel ar ddiwedd y cyfnodau allweddol a 16% o ddisgyblion rhagori ei disgwyliadau profion cenedlaethol.  Mae asesu ar gyfer dysgu yn dyblu’r gyfradd dysgu disgyblion  ac mewn chwech mis maent yn dysgu ar gyfradd blwyddyn gyfan  (Reynolds, 2014).
 Canolbwyntiwn fel ysgol ddatblygiad pedwar prif strategaeth asesu ar gyfer dysgu sef cwestiynu, adborth, hunanasesu ac asesu cyfoedion ar draws yr ysgol.
 Dwedi’r gan Lywodraeth Cymru ‘Cwestiynu yw'r grym y tu ôl i ddatblygu meddwl ac asesu ar gyfer dysgu yn yr ystafell ddosbarth’ (APADGOS, 2010b, t. 16). Trwy gynyddu’r amser aros, hyfforddi disgyblion i ofyn cwestiynau o ansawdd uchel a chyfoethogi ac adeiladu ar gwestiynau ei chyfoedion mi fydd y disgyblion yn weithredol ym mhob gwers ac yn mynegi ac adeiladu ar eu dealltwriaeth a’i chamsyniadau (APADGOS, 2010a). Fe fydd y staff addysgu yn holi amrediad o gwestiynau gyda nod penodol (Grigg, 2010) ac yn defnyddio Tacsonomeg Bloom i gynllunio dilyniant a datblygu medrau uwch wrth ddadansoddi a datrys problemau disgyblion (APADGOS, 2010b; Estyn, 2011) . Caiff gallu bob disgybl eu herio wrth holi cwestiynau ‘mawr’ a penagored a fydd diddordebau, profiadau a chamsyniadau'r disgyblion yn sail ar gyfer y cynlluniau gwaith sy’n dilyn (APADGOS, 2010b). O ganlyniad mi fydd y disgyblion yn canolbwyntio mwy ar sut i gyflwyno a chynnal trafodaeth wrth ateb cwestiynau a holi eu hun yn hytrach na chanolbwyntio ar ei gallu i ddod o hyd i’r ateb cywir (Black et al. 2002).  
 Dangosi’r dystiolaeth bod defnyddio marc neu radd fel adborth ag effaith negyddol  ar y broses o ddysgu disgyblion (APADGOS, 2010b). Mae’r broses yma yn canolbwyntio ar allu disgyblion yn hytrach nag ymdrech sydd yn arwain at ddisgyblion i gymharu cyflawniadau ei gilydd sy’n effeithio ar eu hego a hunain hyder heb gymorth i wella (Black et al. 2003). Mi fydd y staff addysgu yn sgwrsio yn rheolaidd ac yn amserol gyda’r disgyblion i drafod cryfderau ac i lywio’r camau nesaf  (APADGOS, 2010a; AAS, 2013). Mabwysiadu’r yr ysgol y strategaeth ‘dwy seren a dymuniad’ a fydd yn amlygu’r cryfderau a’r ffordd ymlaen gan ddefnyddio iaith ddealladwy i’r disgyblion a sylwadau cryno a phenodol.  Penodwn amser i gywiro camsyniadau (APADGOS, 2008) a rhoi amser i’r staff addysgu adolygu'r broses dysgu ochr yn ochr â’r disgyblion (Estyn, 2016). Y nod yw gweld gwaith y disgyblion fel camau dysgu yn hytrach na chystadleuaeth neu ddata crynodol (Black et al. 2002). Cofnodwyd arsylwadau asesu ar dudalen OneDrive fel bod pob aelod o staff addysgu a mynediad i gynllunio yn bwrpasol.

 Er mwyn cyrraedd nod dysgu, mae angen i ddysgwr asesu beth sydd ei angen arnynt i gyrraedd y nod a deall gofynion y nod pendodol (Black et al. 2002; APADGOS, 2010b). Buddsoddi’r amser i adeiladu meini prawf llwyddiant ar y cyd fel bod y disgyblion yn deall y gofynion. Modelir a hyfforddir y disgyblion i adnabod gwaith o ansawdd (APADGOS, 2010b) a barnu eu dysgu eu hunain gan ddechrau gweithredu i wella (Black et al. 2003). Mi fydd hunanasesu yn cael ei chynnwys yn dasgau gwaith cartref fel bod rhieni a gofalwyr yn rhan o’r broses a anogwn y disgyblion i drafod eu cyflawniadau a’i hanawsterau cartref yn ogystal ag yn yr ysgol . Mae asesu gan gyfoedion yn ganmoliaeth bwysig hunanasesu (Black et al. 2002) gan ei fod yn defnyddio iaith gyfarwydd  (Black et al. 2003; APADGOS, 2010b) ac mae’r disgyblion yn fwy parod i dderbyn beirniadaeth gan gyd-ddisgybl yn hytrach na’r athro (Grigg, 2010; APADGOS, 2010b; Black et al, 2003; Black et al, 2002). Trwy hunanasesu ac asesu cyfoedion rhoddi’r ‘gwaith yn nwylo'r dysgwyr’ (APADGOS, 2010b, t. 27) ac felly yn eu hannog i gymryd cyfrifoldeb dros eu dysgu eu hun (Donaldson, 2015).
 
  Gosodi’r uchafswm o dri tharged ar y cyd gyda’r disgyblion fel eu bod yn glir ar sut i gyrraedd y targed penodol. Wrth i’r disgyblion cyrraedd blwyddyn pump a chwech anogi’r iddynt osod targedau yn fwy annibynnol ac i’r rhai mwy medrus i gofnodi eu camau nesaf i gyrraedd y targed (Estyn, 2017b). Rhoddi’r cyfrifoldeb i’r disgyblion monitro ei thargedau a’i chynnydd dan arweiniad yr athrawon a arddangosi’r targedau yn weledol yn llyfrau gwaith ac ar arddangosfa i gyfeirio atynt hwy yn rheolaidd (Estyn, 2011).
 Mae hyn ond yn drosolwg o’r systemau newydd ac felly am fwy o wybodaeth mae’r ffeil yn nodi pob cam yn fanwl.

Bydd rolau i’r staff wedi ei phenodi i’r cynllun yma cael ei monitro yn llwyddiannus heb fod llwyth gwaith gormodol ar un aelod. Y dirprwy pennaeth yw’r cydlynydd asesu yn ein hysgol a chyfrifoldeb pob aelod o staff bydd gweithredu a chofnodi'r strategaethau asesu. Cynllunnir diwrnod i’n pennaeth, dirprwy, arweinwyr y Cyfnod Sylfaen a Chyfnod Allweddol dau ar SENCO ymweld ag Ysgol Gynradd Palmerston sy’n cael ei adnabod gan Estyn am ei harferion arloesol yn y maes. Mi fydden nhw’n casglu gwybodaeth ar sut mae’r ysgol yn gweithredi y dulliau ar draws yr ysgol, sut datblygwyd medrau a dealltwriaeth y staff, arsylwi’r arferion ar effaith ar y disgyblion. Mi fydd cost cyflenwi o £150 i bob aelod o staff ond y pennaeth wrth arsylwi gwersi yn Ysgol Gynradd Palmerston am y diwrnod ac felly cyfanswm o £600. Casgli’r data o arsylwadau addysgu yn ein hysgol ni gan nodi cryfderau a mannau i wella a chynhaliwn gyfarfod i arfarni ei chynlluniau gwers a thaflen tracio targedau. Bydd barn ein disgyblion a’n hathrawon yn holl bwysig ac felly rydym byddwn yn dosbarthu holiaduron a chynnal cyfarfod gyda’r rhieni a gofalwyr i gynnwys eu llais a barn yn y broses. Y disgyblion, wrth gwrs bydd canolbwynt y broses ac felly byddem yn eu cynnwys yn rhan o’r broses trwy ganolbwyntio ar grwpiau ffocws, y cyngor ysgol a peilotwyr asesu a fydd yn newid yn y dosbarthiadau.

 Yr her sydd gennym fel ysgol wrth weithredu'r strategaethau yma yw nad yw’r llywodraeth wedi sefydlu disgwyliadau clir am sut i fesur yr effaith (Estyn, 2011). Gwelwn ni hyn yn bositif gan fod gennym yn rhyddid i fonitro ac asesu effeithiau penodol a datblygu'r dulliau sy’n gweithio gorau i’r disgyblion yn ein dosbarthiadau ni. Rydyn ni wedi penderfynu mesur lles y disgyblion ar staff , ansawdd y gwaith mae’r disgyblion yn cynhyrchu a’i lefelau yn dasgau sy’n cael ei hasesu a phrofion cenedlaethol. Mi fydd lles y disgyblion yn cael ei lleisio trwy holiaduron a fydd yn cael ei dosbarthu pob tymor a chyfarfodydd cyngor yr ysgol a peilotwyr dysgu'r ystafell dosbarth. Canolbwynti’r yr holiaduron ar gyfarfodydd ar hyder, ymgysylltiad, hunan-barch a pharodrwydd i fentro'r disgyblion a gobeithiwn bydd y dulliau asesu ar gyfer dysgu yn cael dylanwad cadarnhaol ar les y disgyblion. Rôl arweinwyr y Cyfnod Sylfaen a Chyfnod Allweddol Dau yw arsylwi gwersi a monitro bod amrywiaeth o ddulliau asesu ar gyfer dysgu yn cael ei gweithredi’n rheolaidd a bod y dystiolaeth yn cael ei harddangos mewn nifer o ffyrdd megis arddangosfeydd, llyfrau gwaith y disgyblion ac ar gyfryngau a gwefan y dosbarthiadau.  Dros y tair blynedd nesaf bydd yr athrawon yn monitro gwaith yn erbyn y deilliannau dysgu ar lefelau ac yn monitro canlyniadau'r profion i weld effaith asesu ar gyfer dysgu ar gyflawniadau'r disgyblion.

Unwaith y mis mi fydd cyfarfod staff yn cynnwys yr hoff staff addysgu i rannu'r hyn sy’n gweithio a’r hyn sy’n heriol wrth fynd at i ddefnyddio asesu ar gyfer dysgu yn rheolaidd. Mi fydd cyfnodau i athrawon ymweld â strategaeth yn cael ei ddefnyddio ar draws yr ysgol yn ystod ei chyfnodau cynllunio, paratoi ac asesu ac i’r athro blwyddyn chwech ymweld â’r uwchradd i fabwysiadu’r dulliau fel bod y disgyblion yn gyfarwydd wrth drosglwyddo.  Dros y flwyddyn mi fydd y dirprwy ar gydlynydd technoleg yn creu DVD o strategaethau llwyddiannus yn yr ysgol wrth arsylwi amryw o wersi. Yn ôl Estyn (2017a) mae’r ysgolion mwyaf llwyddiannus yn cydweithio o fewn yr ysgol ac a staff ysgolion eraill i fyfyrio, rhannu arferion da a dysgu o brofiadau eraill. Bob hanner tymor trefni’r cyfarfod a’r ysgolion clwstwr i fynd i’r afael a’r agweddau hyn.
Trwy’r cyflwyniad yma rydw i wedi esbonio sut y gallwn gynllunio er mwyn cyrraedd ein gweledigaeth i wella ein dealltwriaeth a datblygu dilyniant o ddulliau a strategaethau asesu ar gyfer dysgu ar draws yr ysgol.

Os bydd y Llywodraethwyr yn cytuno ar broses yma dw i wedi amlinell heddiw yna hoffwn i’r cyfle i ddod yn ôl a diweddaru’r broses a mesur cynnydd addysgu a chyflawniadau ein disgyblion. Bydd hefyd cyfle i asesu adborth y cyfarfodydd rheolaidd er mwyn deall barn y gymdeithas ehangach.  

Gweledigaeth
Yn dilyn ein harolwg Estyn cawsom yr argymhelliad i gysoni’r strategaethau dysgu ar draws yr ysgol. Ein gweledigaeth ni fel ysgol sydd yn cynnwys pob aelod o staff, rhieni/gofalwyr ar gymuned ehangach sy’n ymwneud ag addysg ei’n ddisgyblion yw gwella ein dealltwriaeth a datblygu dilyniant o ddulliau a strategaethau asesu ar gyfer dysgu ar draws yr ysgol, o’r feithrin i flwyddyn 6.

Hunanwerthusiad
· Cyfarfod uwch dîm sy’n mynd i'r afael a dri chwestiwn canolog hunanasesu Estyn yng nghyd-destun asesu ar gyfer dysgu sef
1. “Pa mor dda y maent yn perfformio
1.  Meysydd cryfder 
1.  Yr hyn sydd angen ei wella
1. Pa gamau i’w cymryd i wneud y gwelliannau hynny?” (AAS, 2014, t. 8)
· Cyfarfod staff yn cynnwys pob aelod o staff sy’n ymwneud ag addysg y disgyblion i drafod canfyddiadau gan roi cyfle iddynt gwestiynu, ychwanegu a lleisio barn.
· Arsylwadau staff gan yr uwch dîm i gasglu data a’r perfformiad presennol yr addysgu. Mi fydd y data a gasglwyd yn cynnwys cryfderau a mannau i wella ar draws y cyfnodau a’r ysgol gyfan. Y prif strategaethau bydd yn cael eu harsylwi yw dulliau cwestiynu, ansawdd yr adborth, hunanasesu ac asesu cyfoedion.
· Cyfarfod/gwasanaeth i’r gymuned ehangach i glywed eu barn.
· Cyfarfod staff addysgu i arfarni gynlluniau gwersi. 
· Casglu tystiolaeth o farn y dysgwyr a’r staff gan ddefnyddio holiadur anhysbys a chyfarfod cyngor yr ysgol i glywed llais y dysgwyr am y prif faterion.
· Archwilio llyfrau gwaith i weld y defnydd presennol o asesu ar gyfer dysgu wedi’i chofnodi.
· Cynllunio arddangosfeydd i gofnodi’r defnydd o asesu ar gyfer dysgu ar draws yr ysgol. 

















Holiadur Athrawon
Cwestiynau y dylem eu hystyried ynglŷn â pha mor dda yr ydym yn asesu ar gyfer dysgu
· “A yw dysgwyr yn adolygu eu dysgu eu hunain yn rheolaidd, yn deall eu cynnydd ac yn cyfrannu at osod eu targedau dysgu eu hunain?
· A oes mathau gwahanol o adborth ffurfiannol yn cael eu defnyddio’n effeithiol i roi gwybod i ddysgwyr am eu dysgu?
· A ydyn ni’n annog dysgwyr i ystyried adborth?
· A yw’r broses asesu yn llywio’r cynllunio ar gyfer y dyfodol?
· A ydyn ni’n darparu cofnodion clir, systematig, hylaw, cyson a defnyddiol ar bob dysgwr?
· A ydyn ni’n defnyddio cofnodion yn effeithiol i olrhain cynnydd dysgwyr, cymharu deilliannau â meincnodau ac ymyrryd mewn achosion unigol os bydd angen?
· A ydyn ni’n llunio adroddiadau ac adolygiadau ar ddysgwyr sy’n glir, yn gyson ac yn llawn gwybodaeth, ac yn amlinellu meysydd i’w gwella?” (Estyn, 2014,  t. 16)




Holiadur i ddisgyblion Cyfnod Allweddol 2

· Ydych chi’n hoffi dysgu?

· Ydych chi’n adolygu eich dysgu yn gyson, yn adnabod eich camau cynnydd ac yn cynllunio eich targedau gyda’ch athro?


· Ydych chi'n gallu mynegi’r hyn rydych yn ei feddwl?

· Ydych chi’n deall adborth yr athrawon?


· Ydych chi’n cael cyfleoedd aml i weithio gyda phartneriaid ac mewn grwpiau?

· Ydych chi’n cymryd cyfrifoldeb dros ddysgu eich hunan?


· Ydych chi’n monitro eich cynnydd ac yn ei werthuso?

· Ydych chi’n dysgu wrth eich cyd-ddisgyblion?

· Ydych chi’n gallu gwneud cysylltiadau rhwng eich dysgu, phynciau gwahanol a’r byd?


· Ydych chi’n ofni gwneud camgymeriadau?


Holiadur i’r Cyfnod Sylfaen – ysgrifenedig neu ar lafar
· Ydych chi’n hoffi dysgu?

· Ydych chi’n deall adborth yr athrawon?


· Ydych chi’n cael cyfleoedd aml i weithio gyda phartneriaid ac mewn grwpiau?



· Ydych chi’n dysgu wrth eich ffrindiau?



· Ydych chi’n ofni gwneud camgymeriadau?

Y Cynllun Strategol.
 
Datblygu proffesiynol
· Arweinwyr yr ysgol – y pennaeth, dirprwy, arweinywyr y Cyfnod Sylfaen a Chyfnod Allweddol Dau ar SENCO - yn ymgynnull a rhaglen hyfforddi Ysgol Gynradd Palmerston yn y Barri i gasglu gwybodaeth ar arferion da a’r modd mae’r staff yn cael eu hyfforddi.
· Arsylwi arferion presennol yr ysgol gan gasglu data ar gyflawniadau'r disgyblion a pherfformiad yr athrawon.
· Cynnal cyfarfod yn cynnwys pob aelod o staff addysgu i rannu arferion da Palmerston a dogfennau Llywodraeth ac Estyn.
· Adfyfyrio ar perfformiad pressenol yr athrawon gan amlygu cryfderau ar hyn sydd angen gwella.
· Cynnal ethos cefnogol a cydweithredol fel bod yr athrawon a chynorthwywyr yn gallu datblygu llwyddiannus.
· Adfyfyrio yn gyson ar dudalen OneDrive fel bod gan bob aelod o staff mynediad i weld yr hyn sy’n gweithio i ddisgyblion a’i chyflawniadau.
· Cynnal cyfarfod gyda’r rhieni a llywodraethwyr i glywed ei llais a’i barn yn rhan o’r broses datblygu.
Calendr 
· Cynnal cyfarfod staff pob mis yn cynnwys pob aelod o’r staff addysgu i rannu arferion gorau
· Cynnal cyfarfod cyngor ysgol pob hanner tymor i glywed llais y disgyblion am yr hyn maent yn teimlo am yr arferion newydd.
· Penodi a hyfforddi peilot asesu yn y dosbarth i gadw llygaid ar ansawdd y dulliau gan gyfeirio at reolau arddangosfeydd. Gall y peilot adborth nol i’r cydlynydd asesu ar unrhyw adeg. Newidiwn y peilot pob yn ail wythnos.
· Pob hanner tymor mi fydd cyfarfod yn cynnwys yr ysgolion clwstwr i rannu arferion da.
· Casglu’r data ar asesiadau'r disgyblion yn erbyn y deilliannau dysgu a lefelau dros y flwyddyn nesaf.
· Casglu’r data ar les a phrofion cenedlaethol y disgyblion am y tair blynedd nesaf.

Cyllid
£600 i gyflenwi i bedwar athro a’r pennaeth ymweld ag Ysgol Gynradd Palmerston am y diwrnod i gasglu gwybodaeth a data ar sut mae’r ysgol yn gweithredi y dulliau ar draws yr ysgol, sut datblygwyd medrau a dealltwriaeth y staff, arsylwi’r arferion ar effaith ar y disgyblion.
Yr hyn i ddatblygu

Cwestiynu
· Annog y disgyblion i ofyn cwestiynau (APADGOS, 2010a).
· Annog atebion o ansawdd uchel a medrau meddwl uwch gan bob disgybl gan ddefnyddio tacsonomeg Bloom i lunio dilyniant (APADGOS, 2010b).
· Creu meini prawf llwyddiant o beth sy’n gwneud cwestiwn da sydd yn cael ei fodeli gan yr athro (APADGOS, 2010b).
· Helpu’r disgyblion deall gofynion y cwestiwn (APADGOS, 2010b).
· Defnyddio fframweithiau Llywodraeth Cymru i scaffaldio cwestiynau medrau meddwl lefel uwch a chynnwys enghreifftiau yn y cynllun gwers (AAS, 2013).
· Annog y disgyblion i adeiladu cwestiynau ar y cyd a herio cwestiynau ei gilydd (APADGOS, 2010b).
· Defnyddio cwestiynau mawr (APADGOS, 2010b) a chwestiynau penagored (Donaldson, 2015) i annog bob disgybl i feddwl
· Gwahaniaethwch i fodelu cwestiynau i herio galluoedd disgyblion unigol 
· Holwch gwestiynau mewn modd diddorol a cynnes (Grugog, 2010).
· Defnyddio ystof eang o gwestiynau i herio disgyblion (Grigg, 2010).
· Cynyddu amser aros (APADGOS, 2010b).
· Defnyddio dulliau ‘dim dwylo fynnu’ pan fod yn briodol (APADGOS, 2010b, t. 37).
· Aseswch ddealltwriaeth gan gynllunio ymyraethau ystyrlon i daclo camsyniadau a chynllunio gweithgareddau cyfoethog i ddilyn (APADGOS, 2010b).
· Annog y disgyblion i archwilio camsyniadau eu hunain a’i chyfoedion. (APADGOS, 2010b).

Asesu cyfoedion
· Staff yn modelu prosesau a strategaethau asesu cyfoedion (APADGOS, 2010b).
· Sicrhau bod y disgyblion yn deall pwrpas a chamau'r meini prawf llwyddiant (APADGOS, 2010a).
· Sicrhewch digon o gyfleodd pwrpasol a chyfoethog i asesu cyfoedion.
· Defnyddio delweddwr i asesu cyfoedion ar y cyd a datblygu deialog marcio (AAS, 2013).
· Annog y disgyblion i defnyddio eu gyfoedion fel adnodd dysgu (AAS, 2013).
· Defnyddio cod cywiro i asesu cyfoedion.
· Datblygu cyfres o reolau gyda’r disgyblion (APADGOS, 2010b).
· Penodi digon o amser i’r disgyblion asesu cyfoedion ac ymateb i’r adborth (APADGOS, 2010a).
· Annog y disgyblion i gymryd cyfrifoldeb dros eu dysgu, safon eu gwaith a gwella eu gwaith (Donaldson, 2015).
· Creu awyrgylch lle mae’r disgyblion yn parchu gwaith ac ymdrech eu cyfoedion (Estyn, 2018).
Hunanasesu
· Staff yn modelu prosesau a strategaethau asesu hunanasesu llwyddiannus (APADGOS, 2010b).
· Sicrhau bod y disgyblion yn deall y meini prawf llwyddiant (APADGOS, 2010a).
· Sicrhewch digon o gyfleodd pwrpasol a chyfoethog i asesu hunanasesu.
· Defnyddio cod cywiro i hunanasesu.
· Annog disgyblion i osod targedau CAMPUS ar y cyd gyda’r athrawon (Estyn, 2018).
· Datblygu cyfres o reolau gyda’r disgyblion (APADGOS, 2010b).
· Penodi digon o amser i’r disgyblion hunanasesu a gwella eu gwaith (APADGOS, 2010a).
· Annog y disgyblion i gymryd cyfrifoldeb dros eu dysgu, safon eu gwaith a gwella eu gwaith (Donaldson, 2015).
· Hyfforddi'r disgyblion i adnabod gwaith o ansawdd (APADGOS, 2010b).
· Cynnwys tasgau hunanasesu yn y gwaith cartref fel bod y rhieni yn gweld yr hyn mae’r disgyblion yn gwneud a hybu sgwrs am eu cryfderau a mannau i wella (Donaldson, 2015).
· Disgyblion blwyddyn 5 a 6 yn nodi camau nesaf eu hunain (Estyn, 2017)
· Disgyblion i ddatblygu e-bortffolio i nodi ei thargedau a chyflawniadau (Donaldson, 2015)


Adborth
· Darparu adborth yn gyson mewn amryw o ffyrdd.
· Gosod uchafswm o dri tharged gyda’r disgyblion (Estyn, 2018).
· Defnyddio iaith briodol fel bod y disgyblion yn deall y cynnwys (APADGOS, 2010a).
· Monitro cynnydd y disgyblion a chynllunio profiadau dysgu heriol i’r gan ddefnyddio’r wybodaeth (APADGOS, 2010a).
· Defnyddio'r cyfryngau i roi adborth i rieni a gofalwyr i hybu cefnogaeth adref (Donaldson, 2015).
· Dwy seren a dymuniad (APADGOS, 2010a).
Ysgrifenedig:
· Defnyddio iaith briodol i lefel y disgybl (APADGOS, 2010a).
· Penodi amser i’r disgyblion roi sylw ar y sylwadau ac ymateb (APADGOS, 2010a).
· Sicrhau bod y sylwadau yn benodol ac at bwrpas.
· Adnabod cryfderau, yr hyn sydd angen ei wella a sut y gelli’r ei wella (APADGOS, 2010a).
Llafar:
· Penodi amser i sgwrsio yn rheolaidd a’r disgyblion i gefnogi'r camau nesaf a llywio’r broses gynllunio (APADGOS, 2010a).
· Defnyddio iaith briodol i lefel y disgybl. (APADGOS, 2010a).
· Sicrhau bod y sylwadau yn benodol ac at bwrpas.
· Adnabod cryfderau, yr hyn sydd angen ei wella a sut y gelli’r ei wella (APADGOS, 2010b).


Arddangosfeydd
· Arddangos targedau'r disgyblion ar y waliau a chyfeirio atynt pan fod yn briodol (Estyn, 2011).
· Arddangos rheolau adeiladi’r gyda’r disgyblion (APADGOS, 2010b).


Monitro ac adolygu
· Tracio lles disgyblion a staff gan ddefnyddio holiaduron.
· Arsylwi ac adfyfyrio addysgu.
· Arweinwyr y Cyfnod Sylfaen a Chyfnod Allweddol Dau i dracio llyfrau i weld os yw’r dulliau yn cael ei ddefnyddio yn rheolaidd.
· Arddangos y defnydd o’r strategaethau ar arddangosfeydd, mewn llyfrau gwaith ac ar y cyfryngau a gwefan yr ysgol.
· Tracio deilliannau a lefelau'r disgyblion am y tair blynedd nesaf. Adfyfyrio'r data pob hanner tymor mewn cyfarfod staff.

